หุ้นโซลปิดลบ 0.13% หลังหุ้นบลูชิพผันผวน
หุ้นโซลปิดลบ 0.13% หลังหุ้นบลูชิพผันผวน
5 มิ.ย. 2560

ดัชนีคอมโพสิตตลาดหุ้นเกาหลีใต้ปิดลบในวันนี้ โดยบรรยากาศการซื้อขายได้รับแรงกดดันเนื่องจากหุ้นกลุ่มบลูชิพเคลื่อนไหวผันผวน ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 3.10 จุด หรือ -0.13% ปิดที่ 2,368.62 จุด โดยมีปริมาณการซื้อขายปานกลาง 322 ล้านหุ้น มูลค่า 5.1 ล้านล้านวอน (4.56 พันล้านดอลลาร์) โดยมีหุ้นลบมากกว่าหุ้นบวกในสัดส่วน 469 ต่อ 358
สำหรับข้อมูลเศรษฐกิจเกาหลีใต้ที่มีการเปิดเผยในวันนี้ ธนาคารกลางเกาหลีใต้ (BOK) เปิดเผยว่า ทุนสำรองเงินตราระหว่างประเทศของเกาหลีใต้พุ่งขึ้นแตะระดับสูงสุดในรอบ 7 เดือนในเดือนเม.ย. จากอานิสงส์การอ่อนค่าของสกุลเงินดอลลาร์สหรัฐ ซึ่งช่วยเพิ่มมูลค่าให้กับสินทรัพย์ต่างๆที่ไม่ใช่ดอลลาร์